cyanic-selkie/wikianc huggingface dataset:
Көшпелі театр
Көшпелі театр  – елді мекендерді аралап спектакль көрсететін театр. Ол кәсіби ойын-сауық орнының ерекше түрі ретінде 19 ғасырда Еуропа мен Американың көптеген елдерінде пайда болды. Ресейде П.П. Гайдебуров құрған көшпелі театр кең танылды. Бұрынғы Кеңес Одағында әр түрлі жанрдағы (драма, музыкалық комедия, қуыршақ, т.б.) көшпелі театр көптеп (Мәскеудің А.Н. Островский атындағы облысы драма театры, Новосибирь облысы көшпелі театры, Татар көшпелі театрры, т.б.) құрылды. Олар көбіне тұрақты театры жоқ елді мекендерге қызмет етті. Театр репертуарының дені орыс драматургтері мен дүние жүзі классиктерінің пьесаларынан құралды. Орынбордан бастау алған орыс театры мен труппалары 1905 жылғы революциядан кейін Қазақстанға сапар шекті. Олар Қызылжар (Петропавл), Семей, Орал қалаларында ойындар көрсетеді. Татар тілінде тұңғыш спектакль 1905 жылы Орынбор қаласыннда И.Кудашев – Ашказарский ұйымдастырған шағын сауыққойлар үйірмесінің орындауында қойылды. Труппаға “Сайяр” (“Жылжымалы”) деген ат беріледі (1907 жылы). Осы театр негізінде татардың, башқұрттың бүгінгі мемлекеттік драма театрлары ашылды. Мәліметтерге қарағанда, Қызылжар, Семей, Ақмешіт, Орал, т.б. қалаларда жоғарыдағы труппалардың ықпалымен 1911 – 12 жылдары сауық үйірмелері ұйымдастырылды. Төңкерістен бұрынғы қазақтың көшпелі тұрмыс-салты көшпелі театр өнерін жатырқамай қабылдады. Оқыған қазақ жастары 20 ғасырдың басында театр өнерін жасаудағы алғашқы қадамдарын бастады. М.Әуезов “Қыр театры”, “Қала театры” деп қазақ театрын екі түрлі салада дамытудың жобасын айтты. Бірі – қалың елге ұғымды, соның мәдени салтына үйлесімді көшпелі қыр театры. Оның сахнасына қойылатын дүниелер – халық өнерінің шығармалары, ел ішіндегі түрлі ойындар, күлдіргі әңгіме, айтыстар, т.б. және соған көрермен қауымының өзін араластыру; екіншісі – қала театры, оның көрсететіні қазақтың өмірі, елдің көріністері болу керек деді. Кеңестік дәуірде ірі қалалардағы кәсіби театрлар ауылдық жерлерге барып, ашық аспан астында уақытша жасақталған сахналарда спектакльдер қойып жүрді.
Дереккөздер
Санат:Мәдениет
Югондыш
Югондыш (Югондоша, Егондома) — Ресейдегі өзен. Архангельск облысы, Вологда облысы жер аумақтарынан ағып өтеді. Өзен сағасы Волошка өзенінің сол жағалауынан 21 км қашықтықта орналасқан. Өзен ұзындығы 42 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Двина-Печора су алабы өңіріне жатады, өзеннің сушаруашылық бөлігі — Онега өзені. Өзен саласы — Саласы болмайды, өзен алабы — Онега.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Архангельск облысы өзендері Санат:Вологда облысы өзендері
Граньяно-Треббьенсе
Граньяно-Треббьенсе (Gragnano Trebbiense) — Италиядағы коммуна, Эмилия-Романья әкімшілік аймағына қарасты Пьяченца провинциясында орналасқан.
Қаланың тұрақты тұрғындарының саны 3470 адамды құрайды. Халық тығыздығы 102 адам/км². Алып жатқан жер аумағы 34 км² шамасында. Пошта индексі — 29010.
Жыл сайынғы мерекесі — 29 қыркүйек.
Мезенка (өзен)
Мезенка — Ресейдегі өзен. Орлов облысы, Тула облысы, Калужа облысы жер аумақтарынан ағып өтеді. Өзен сағасы КАС/ЕДІЛ/2231/1379 орналасқан. Өзен ұзындығы 30 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Ока су алабы өңіріне жатады, өзеннің сушаруашылық бөлігі — Ока Орёл қаласынан Белёв қаласына дейін. Өзен саласы — Мокшыге қосылу құйылысына дейінгі Ока тармағының су алаптары, өзен алабы — Ока.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Ресей өзендері
NGC 3393
Жаңа жалпы каталогтың түпнұсқа басылымының тізіміне енеді.
Ашылуы
Бұл нысанды 1835 жылы 24 наурызда Джон Гершель астрономы ашқан болатын және NGC каталогында 3393 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 32300, ESO 501-100, MCG -4-26-11, AM 1045-245, IRAS10459-2453.
Сыртқы сілтемелер
Санат:NGC нысандары Санат:Гидра (шоқжұлдыз)
Соломин
Соломин сөзі мынадай мағыналар білдіруі мүмкін:
Терілік лейшманиозы
Терілік лейшманиозы – Zeishmania teopica қоздырғышымен шақырылатын, трансмиссивті жолымен тарайтын, клиникасында-тері қабаттарда лейшманиомалар шығуымен ұзақ өтетін табиғи ошақты инфекция. Тері лейшманиоздың 80-ке жуық синонимдері бар:
Тарихы
Авиценна-өзінің ғылыми жұмыстарында-лейшманиоздың терілік көріністерін суреттеп, бұл ауру қансорғыш жәндіктердің шағуымен байланыстырылған. Қоздырғышын 1898ж П.Ф.Боровский анықтаған (Ташкент). Таралымы кең-Африка, Таяу шығыс, Азия, Индия, Франция, Испания; Италия; Грецияның Оңтүстік аймақтарында, Кавказ мемлекеттерінде, Өзбекстан, Түркімения, Тәжікстан, Қазақстанда. Сырқат бірен-саран оқиғалар және локальды індет түрінде тарайды.
Этиологиясы:
Қоздырғышы-Zeishmania teopica. Морфология бойынша Z.donovani-дан айырмашылығы жоқ, бірақта биологиялық және серологилық қасиеттері бөлек. Z.donovani сияқты жетілуі 2 сатымен өтеді: москит организмінде-талшықты (лептомонадты түрі), адам организмінде + талшықсыз (лейшманиальды түрі). Тері лейшманиоздың 2 түрін біледі: Осы екі түрінің – эпидемиологиялық және клиникалық айырмашылықтарын диагностикаға, емдеуіне, эпидемияға қарсы және профилактикалық шараларды жүргізуіне маңызы зор.
Эпидемиологиясы
тері лейшманиоздың 1-ші типы: кеш ойылатын, қалалық, антропонозды. Инфекция көзі-адам кейде иттер. Таратушысы- москиттер Phlebotomus papatasi. Олар көбінесе мая салуда, балшықтан салынған үйлердің тесіктерінде, көбінесе қалаларда кездеседі. Мерзімі москиттердің тіршілік ету кезеңіне байланысты (мамыр-қыркүйек айлары). Тері лейшманиоздың ІІ-типы-зоонозды терілік лейшманиоз. Табиғи ошақты инфекция. Аурудың көзі жабайы кеміргіштер (дала тышқаны, борсық). Таратушылары – москиттер. Кемірушілердің індерінде тіршілік етеді. Ауыратындар –жастарына байланыссыз эндемиялық ошақтарында инфекцияланған москиттер шыққан адамдар.
Патогенезі
Лейшманийлар-клетка ішінде тіршілік ететін паразиттер. Инфекцияланған москиттер шаққан кезде-тері ішіне лейшманийлар еніп, макрофагтарға қалыптасады да көбейе бастайды. Нәтижесінде спецификалық гранулема туады. Лимфа тамырлары арқылы лейшманийлар маңайға тарайды (2-3, 55-70 см-ге дейін). Жолында спецификалық лимфангит, лимфаденит және гранулемалар тудырады. Тері лейшманиозда организмнің жалпы реакциялары шамалы түрінде өтеді. Тек қана ойық-жаралардың саны көп, асқынған түрінде өткенде-дене қызуының жоғарлауы, интосикация белгілері айқын көрінеді.
Клиникасы
сырқат циклді түрінде өтеді. Әр кезеңнің ұзақтылығы, өту бағытының ерекшелігі қоздырғыштың түріне, вирулентілігіне, дозасына, макроорганизмнің меншікті ерекшеліктеріне, ойық жаралардың санына, мекендеген орнына, екіншілік инфекция қосылуына байланысты болады.
Клиникалық жіктелуі (Н.Ф.Родякин)
1. Біріншілік лейшманиома: 2. Реттелген екіншілік лейшманиома 3.Диффузды – инфильтративті лейшманиома 4. Туберкулоидты терілік лейшманиоз 3 және 4 түрлері көбінесе антропонозды терілік лейшманиозда кездеседі, созылмалы өту бағытымен сипатталады. Антропонозды тері лейшманиозы (кеш ойылатын І-ші типі). Инкубациялық мерзімі өте ұзақ (3-8 айдан 1-2 жылға дейін). Клиникасында баяу түрінде спецификалық гранулеманың қалыптасуы, ойылуы және тыртықтану кезеңдері өтеді. Сырқат біртіндеп басталады. Москит шаққан орнында инкубациялық мерзім өткен соң қоңыр дақ пайда болады. Ол көлемі 2-3 мм-дей папулаға айналады (тері түсті болады) 3-7 ай ішінде папуланың көлемі ұлғайып, маңайында жайылған инфильтрат қалыптасады; үстіндегі терісі тартылып бозарады. Одан кейін папуланың үсті қабыршақтанып, оның астында домалақ ойық жара орналасады. Ойық жараның шеттері жыртыс тәрізді болып, іші серозды-іріңді бөлініске толады. Бұл кезде – лейшманиоманың беті қызарып, басқан кезде-аздаған ауырсыну сезіледі. Тері лейшманиоздың І-ші типінде жаралардың саны 1-3, сирек кезде 8-10-ға дейін жетеді. Көбінесе бет пен қолдарында орналасады. Лейшманиоздың осы түрінде 2 характерлы белгіні көруге болады: Ойық жараның тыртықтануы қызыл түсті гранулемия ошақтарының көрінуінен басталады. Біртіндеп инфильтраттың көлемі азаяды. Қалыптасқан тыртық атрофиялық, штамп тәрізді болады. Көпіршіктен тыртықтануға дейін 12-13 ай уақыт өтеді (годовик) кейде 2 жылға дейін созылуы мүмкін. Екіншілік (реттелген) лейшманиомалар немесе біріншілік пен қатарласып шығады, немесе кейіннен туған лейшманиомалар абортивті түрінде өтеді, өйткені организмде спецификалық антиденелердің әсері болады. Лимфа тамырлар жолында қабынған түйіршіктер қалыптасуы мүмкін, көлемі 0,3-1-2 см-ге дейін. Кейбір иммунитеті төмен адамдарда жайылған диффузды-инфильративті лейшманиомалар кездеседі. (лепра тәрізді көпіршіктер). Олар көбінесе ойылмайды. Кейбір науқастарда сырқат созылмалы ағымға өтіп – туберкулоидты түрінде көрінеді. Ірі лейшманиома орналасып, баяу циклсыз дамып, 2-12 жылға дейін созылады. Зоонозды (жедел некрозданып ойылатын) лейшманиоз:- инкубациялық мерзім І-ші типына қарағанда көп қысқа бірнеше күннен 3-4 аптаға дейін. Лейшманиома қалыптасып жазылу мерзімі де 4-6 аптадан аспайды. І-ші кезеңі-көпіршіктің қалыптасуы 1-3 апта бойы өтеді. Алдымен қызғылт түсті дақ пайда болып, одан көпіршік, одан көлемі 2-3 см фурункул тәрізді инфильтрат орналасады. Фуринкулға ұқсас болғанымен, келесі айырмашылықтары болады: Лейшманиоманың ары қарай дамуында – жаралы кезең басталады. Үсті қабыршақтанып, астында некроздану – терең, көлемі 1-5 см-ге дейін кратер тәрізді ойық жара қалыптасады. Маңайында айқын инфильтрация, гиперемия, кейде балалық көпіршіктер орналасады. Қабыршақ қоңыр, некрозды массалар сары-сұр түсті болады. Қабыну айқын болғаннан ауырсыну, қышу мазалайды. Асқынулар жиі кездеседі: лимфангит, лимфаденит, пиодермия, тілме, флегмона. Тыртықтану кезінде-грануляция өтеді-жараның түрі бұл кезеңде балық икра немесе кесілген гранат тәрізді болады. Лейшманиоманың орнында штамп-тәрізді тыртық қалады.
Жеңіл ағымда
науқаста асқынбаған, көлемі 3х3 см-ден аспайтын, 1-2 лейшманиомалар болады. Жағдайы қанағаттанарлық.
Ауыр түрінде
көптеген, ірі, асқынбаған лейшманиомалар болған жағдайда. Типті түрімен қатар атипті, абортивті түрлері де кездеседі.
Лабораторлы әдіс:
Микроскопия жасайды және қоректі ортаға себеді (NNN-орта)
Емі:
антропонозды түрінде – сырқаттың басында ұсақ көпіршіктерді криокоагуляциямен немесе термокоагуляциямен алып тастауға болады. Жергілікті емді -5% акрихинмен, мономицинмен т.б. жүргізіледі.
Үшқоңыр әні
== Қазақтың 100 әні ==
Ән туралы
Тұңғыш президент Нұрсұлтан Назарбаевтың туған жері һәм кіндік қаны тамған құтты мекені – Алматы қаласының іргесіндегі Қаскелең, соған қарасты Үшқоңыр ауылы (бұрынғы Шамалған), оның ар жағындағы Үшқоңырдың тауы мен жайлауы. Қазақстанның болашақ Президентінің балалық шағы осы жерлерде өткен. Болашақ басшының бойындағы басқалардан оза шабатын белгілері балалық шағында-ақ бой көрсетіп, бүр жарған беткей де – осы.
Үшқоңыр жері туралы
Үшқоңыр — Алматы облысы Қарасай ауданындағы төбелі қоныс. Қоныс Майтөбе тауының шығысында 15 км, Аршалыкезең асуының (2973 м) солтүстікте баурайында жатыр. Төбенің теңіз деңгейінен биіктігі 1980 м. Батысында Ұзынқарғалы, шығысында Шамалған өзендері ағып өтеді. Енділеу тауаралық қоныста еріген мұз суынан пайда болған, жағалауы ашық шағын көл жатыр. Қоныс маңында Үшқоңыр және Сауыншы ауылдары орналасқан. Үшқоңырда 1986 ж. дельтопланнан КСРО чемпионаты өткізілді. Табиғаты көрікті Үшқоңыр өңірі Қарасай ауданының және Алматы қаласы тұрғындарының демалыс орны саналады. Ол кезде Үшқоңыр жайлау болса, бүгінде бүтіндей бір ауылдың аты. Үшқоңырды жайлаған жергілікті жұрт пен Алатауды атақоныс көрген ағайынның өзі қалап, Қарасай ауданы, Шамалған ауылдық округіне қарасты Шамалған ауылының атауын Үшқоңыр ауылы деп атауды ұсынды. Осы жылы ақпан айының оныншы жұлдызындағы Алматы облыстық мәслихатың қаулысы мен облыс әкімінің шешімімен Шамалған ауылының аты Үшқоңыр ауылы болып өзгертілді.
Әннің сөзі
Үшқоңыр Алатаудың қойнауында, Әкемнің ізі қалған жайлауыңда, Қасқасу гүр-гүр тасып, гүлі еркелеп, Арқардың жайылатын аймағында.
Қ-сы: Ай, Үшқоңырым, туған жерім, Рахым нұры тұнған жерім, Ай, Үшқоңырым, тал бесігім, Жүрегімде мәңгі есімің.
Бұл жерде тарих сырдың сыбдыры бар, Бабалар тұлпарының дүбірі бар, Бұл жерде Жамбыл-"Жәкем" өлең айтқан Өнердің, ақындықтың тұғыры бар. Шыңдарың Төле бидің қалпағындай, Жазира жасыл әлем алқабыңды-ай, Жуасы, қарақаты, бүлдіргені Әжемнің шекер қосқан талқанындай.
Көрінер сонадайдан анық маған, Шыңында қырандары қалықтаған, Самғаған қыранына құмар қылып, Өсірген ұландарын алып далам.
Қойнауқаттық жылдамдықтар картасы
Қойнауқаттық жылдамдықтар картасы - тік бағыттағы годографтарда анық дараланатын жекелеген қойнауқаттар үшін сейсмобарлау мәліметтерін саралау барысында тұрғызылатын карта. Қойнауқаттық жылдамдық (v0j) оның мөлшерін біршама дәл анықтауға мүмкіңдік беретін біршама қалың, кеңістікте де алыс қашықтықтарға сағаланатын сейсмикалық немесе стратиграфиялық горизонттардың аралығында анықталады.
Мұндай карталар қойнауқатқа тиесілі таужыныстардың тығыздала түсуінен туындайтын өзгерістер, жекелеген қабаттардың фациялық құрам өзгерістері, қабаттардың салыстырмалы қалыңдықтары т.с.с. жайлы мағұлматтар алуға көмектеседі. Қойнауқаттық жылдамдықтар картасын бұрғылау нәтижелерімен салыстыра саралау аталған жылдамдықтардың өзгеру себептерін анықтауға мүмкіндік береді.
Дереккөздер
Санат:Геология Санат:Мұнай және газ
Жазық тартпалар
Жазық тартпалар (Плоские ремни) — айналмалы қозғалысты біліктерге бекітілген шкивтер арқылы беретін жазық бетті, резеңке-маталы, резеңкесымды таспалар.
Строппьяна
Строппьяна (Stroppiana) — Италиядағы коммуна, Пьемонт әкімшілік аймағына қарасты Верчелли провинциясында орналасқан.
Елді мекеннің қамқоршысы — әулие Михаил.
Сыртқы сілтемелер
Санат:Пьемонт елді мекендері
Избрижка
Избрижка — Ресейдегі өзен. Тверь облысы жер аумақтарынан ағып өтеді. Өзен сағасы Еділ өзенінің сол жағалауынан 3121 км қашықтықта орналасқан. Өзен ұзындығы 12 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Жоғарғы Еділ су алабы өңіріне жатады, өзеннің сушаруашылық бөлігі — Еділ Зубцов қаласынан Тверь өзенін қоспағанда, Тверь қаласына дейін. Өзен саласы — Рыбинск суқоймасына дейінгі (Жоғарғы) Еділ тармағының су алаптары, өзен алабы — Куйбышев суқоймасына (Ока су алабын қоспағанда) дейінгі (Жоғарғы) Еділ.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Ресей өзендері
Қызылга
Қызылга — Башқұртстанның Чишмин ауданындағы ауыл, Чувалкип ауылдық кеңесіне жатады. 2009 жылдың 1 қаңтарында тұрғыны 73 адамды құрады. Пошта индексі — 452165, ОКАТО коды — 80257870004.
Демографиясы
Тұрғындардың динамикасы:
Сыртқы cілтемелер
Санат:Башқұртстан елді мекендері
Мичковци (Габрово облысы)
Мичковци (Мичковци) — Болгариядағы ауыл. Габрово облысына қарасты Габрово қауымының құрамына кіреді.
2010 жылғы мәліметтер бойынша тұрғындарының саны 52 адамды құрайды.
Пошта индексі — 5343. Телефон коды — 06710. ЕКАТТЕ коды — 48605.
Сыртқы сілтемелер
Санат:Габрово облысының елді мекендері
Буус
Буус (Buus) — Швейцарияның Базель-Ланд кантонында орналасқан коммуна. Зиссах округінің құрамына кіреді.
2007 жылғы мәліметтер бойынша тұрғындарының саны 962 адамды құрайды. Алып жатқан жер аумағы 8.85 км² шамасында. Ресми идентификациялық коды — 2844, пошта индексі — 4463.
Сыртқы сілтемелер
Санат:Базель-Ланд елді мекендері
Бейбіт Оралұлы Бірімғазы
Бірімғазы Бейбіт Оралұлы - сазгер, 1955 жылы маусымның 2 - жұлдызында, Ақтөбе облысы, Мұғалжар ауданы, Ембі қаласында дүниеге келген
Ленинградтағы мәдениет институтын бітірген (1987). Алматы қаласында "Жас дәурен" өнерпаздар тобын ұйымдастырды.
Сазгерлікпен шығармашылық жолын бастап, 200-ден астам ән жазды. "Нұр бейнең", "Ауылға", "Түркістан", "Боз жорға", "Аяулым", "Алғашқы көктем", "Сол бір кездер", "Сүйеді екем" т.б. әндері кеңінен тараған.
Қазақстан Композиторлар одағының мүшесі.
1997 ж. ҚР Президенті сыйлығына ие болды. 1999 жылы Халықаралық "Азия дауысы" конкурсында ең үздік композиторы атағына ие болды. Халықаралық "Азия дауысы"-Қазақстан әндері фестивалінің 7 дүркін жеңімпазы. 2004, 2005, 2006,2 011-2014 жылдары "Елім менің", "Тәуелсіздік толғауы" конкурстарының жеңімпазы. әндерін, инсрументальды шығармаларын Р.Рымбаева, Н. Есқалиева, М. Жүнісова, М.Мұхаметқызы, Б. Тайлақбаев, Ж. Дұғалова, А Жорабаева, Г.Қаспақова, М.Арынбаев, Ж. Орынбасарова, Г.Оразымбетова, Ж.Жексенұлы, т.б.әншілер орындайды. Жұртшылық әншілік өнерін кеңінен таниды. 1999 ж. бір әнін Египетке алып барды.
"Боз жорға" (1999 ж), "Сол бір кездер", "Мен сені баладым", "Жан анашым" жинақтары баспадан шығарылған.
2015 жылдың Ақпан айында Ақтөбе қаласында кастинг жасап өз продюсерлік орталығына талантты 15 жас өнерпаздарды таңдаудан өткізді. 2015 жылдың мамыр айынаң бастап Тамсан тобының және де Арман Берікұлының, Ернар Алтын мен Акімжан Шәкіровтың продюсері.
Халықаралық конкурстардың лауреаты, Қазақстан Композиторлар одағының мүшесі.
Құрмет орденінің иегері, Мұғалжар ауданы, Ақтөбе облысының құрметті азаматы.
Дереккөздер
Санат:Қазақстан сазгерлері
Жанболат Матайұлы Мұхаметқалиев
Жанболат Матайұлы Мұхаметқалиев -1961 жылы 2 қаңтарда Шығыс Қазақстан облысы ¥лан ауданы Асубұлақ ауылында туған. Қазақ. Әкесі - Мұхаметқалиев Матай (1931-1998). Анасы - Мұхаметқалиева Бадәрия (1936 ж. т.), зейнеткер. КСРО ІІМ Қарағанды жоғары мектебін бітірген (1985), заңгер-құқықтанушы. Заң ғылымдары кандидатының дәрежесіндегі ізденуші. Қазақ, орыс және ағылшын тілдерін біледі. 1978 жылдан- ШҚО ¥лан ауданы «Передовой» кеңшары «Комсомольская» фабрикасының жұмысшысы. 1979 жылдан - Кеңес Әскерінің қатарында қызметте. 1981 жылдан - КСРО ІІМ Қарағанды жоғары мектебініңтыңдаушысы. 1985 жылдан - №61329 ә/б Орталық аппаратының лейтенанты, полковнигі, департамент бастығының орынбасары. 2009 жылдан - «Нұр Отан» ХДП төрағасының бірінші орынбасарының кеңесшісі. 2010 жылдың сәуірінен бері - ҚР Медениет министрлігінің Дін істері комитеті терағасының орынбасары. 1-ші дәрежелі «Қызметте озат болғаны үшін», «Қазақстан Республикасының тәуелсіздігіне 10 жыл», «Қазақстан Конституциясына 10 жыл», «Астананың 10 жылдығы» медальдарымен марапатталған. Әскери атағы - запастағы полковник. Үйленген. Жұбайы - Ықыласова Сайрангүл Омарханқызы (1964 ж. т.). Қызы - Бекзат (1989 ж. т.), ұлы - Досжан (1998 ж. т.).
Дереккөздер
Санат:Тұлғалар
Қылшық жүнді қой
Қылшық жүнді қой - (грубошерстные овцы) - жүнінің жіңішкелігі мен ұзындығы және басқа да қасиеттері әртүрлі жүн талшықтарынан (түбіттен, қылшықтан, аралық қылшықтан) тұратын қойдың бір түрі. Қылшық жүнді қой табиғаттың қатаң жағдайына жақсы бейімделген. Қылшық жүнді қой тұқымдары беретін өнім түрлеріне қарай - етті-майлы (қ. Еділбай қойы, Гиссар қойы), елтірілік (қ. Атырау қойы, Қаракөл қойы), етті-тондық (қ. Романов қойы) бағыттарға бөлінеді. Қылшық жүнді қой тұқымдарының бәрі де кезіңде нақтылы бір өңірдің жер жағдайына, ауа райына сәйкес, халықтың тіршілік-тұрмыс қажеттілігін өтеу үшін ғасырлар бойы жүргізілген сұрыптау нәтижесінде шығарылған байырғы жергілікті қой тұқымдарына жатады.
Дереккөздер
Санат:Мал шаруашылығы
Кальсада-де-Калатрава
Кальсада-де-Калатрава (Calzada de Calatrava) — Испаниядағы қала. Кастилия — Ла-Манча автономды бірлестігіне қарасты Сьюдад-Реаль провинциясының құрамына кіреді. Муниципалитет Кампо-де-Калатрава ауданында (комарка) орналасқан.
2010 жылғы мәліметтер бойынша тұрғындарының саны 4458 адамды құрайды. Алып жатқан жер аумағы 411 км² шамасында. Провинцияның әкімшілік орталығына дейінгі қашықтығы — 36 км.
Сыртқы сілтемелер
Санат:Сьюдад-Реаль елді мекендері
Лофельден
Лофельден (Lohfelden) — Германия Федеративтік Республикасының Гессен жерінде орналасқан муниципалитет. Кассель әкімшілік округіне бағынады. Кассель ауданының құрамына енеді.
Сыртқы сілтемелер
Санат:Гессен елді мекендері
Шоболга
Шоболга — Ресейдегі өзен. Вологда облысы, Архангельск облысы жер аумақтарынан ағып өтеді. Өзен сағасы Вязовик өзенінің оң жағалауынан 1 км қашықтықта орналасқан. Өзен ұзындығы 21 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Двина-Печора су алабы өңіріне жатады, өзеннің сушаруашылық бөлігі — Солтүстік Двина өзен басынан Вычегда өзенінің құйылысына дейін, Юг өзені және Сухона өзендерін қоспағанда (бастауынан Кубень су торабына дейін). Өзен саласы — Сухона, өзен алабы — Солтүстік Двина.
Сыртқы сілтемелер
Санат:Вологда облысы өзендері Санат:Архангельск облысы өзендері
Сосновая (Березовка тармағы)
Су реестрінің мәліметтері
Ресей мемлекеттік су тізілімінің мәліметі бойынша Жоғарғы Обь су алабы өңіріне жатады, өзеннің сушаруашылық бөлігі — Кеть. Өзен саласы — Чулымнан Кетке дейінгі (Жоғарғы) Обь тармағының су алаптары, өзен алабы — Ертіске қосылу құйылысына дейінгі (Жоғарғы) Обь.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Ресей өзендері
Филологиялық білім
Филологиялық білім - тіл мен әдебиеттің мамандарын, зерттеушілерді, оқытушыларды, аудармашыларды, редакторларды т.б. дайындау жүйесі.
Дереккөздер
Санат:Педагогика Санат:Терминология
Бостандық көшесі (Алматы)
Көшеге Бостандық атауы (Алматы қаласы әкімінің 1994 жылғы 11 ақпандағы Ма61 шешімі) берілген. Бостандық сөзінің мағынасы «тәуелсіздік», «еркіндік» дегенді білдіреді.
Көше Алатау ауданы "Шаңырақ 1" шағын ауданында орналасқан. Кешенін ұзындығы - 880 метр метр.
Кабуки
thumb|right Кабуки (歌舞伎) – Жапонияның классикалық театрының бір түрі. XVII-XVIII ғасырларда дамыды. Кабукидің алғашқы қойылымдары ашық аспан аясында, ал кейін уақытша баспаналарда көрсетілді. Кабуки өнерінің негізгі бастаулары күлдіргі орындаушылар қойған шағын фарс пен ән, би сахналарынан өрбіді. Әсіресе, ән мен биді шебер орындайтын әйелдер қойылымдары кеңінен танымал болды. Кабукидің негізін салушы О-Куни деп саналады. Ол 1603 жылдан әйелдер труппасын (онно-к) басқарып, ойын көрсетті. О-Куни орындаған көріністердің негізі ғашықтық ән-билер (кейбіріне драматургиялық композицияның элементтері қосылған) болды. 1629 жылы әдет-ғұрып заңын бұзды деген желеумен әйелдер труппасының өнер көрсетуіне тыйым салынғандықтан, олардың орнын жасөспірім балалар (вакасю-к) труппасы басты. 1651 жылы полиция бұл труппаларды да жапты. 1652 жылдан кабукидің ойын-сауығына тек ерлер ғана қатысып, ер актерлердің (яро-к) труппасы қалыптасты. Әйел рөлін орындаушыларды оннагата немесе ояма деп атады. Бұл труппалар жапониялық – Киото, Осака, Эдо (қазіргі Токио) сияқты қалаларда тұрақты түрде өнер көрсетті. 17 ғасырдың соңына қарай кабуки театры жоғары деңгейдегі кәсіби театрға айналды. Бұл кезеңде Саката Тодзюро, Итикава Дандзюро Қ және Йосидзава Аямэ сияқты ең үздік актерлер болды. Кабуки театры үшін арнайы пьеса жазуды драматург Тикамацу Мондза-эмона бастады. Кабуки драматургиясының тарихы 14 – 15 ғасырлардағы халықтық фарстан тамыр тартатын ауызекі драманың (кегэн) дамуымен тығыз байланысты. Актерлік ойын “еліктеуге” (мономанэ, 物真似) құрылды. Кабукидің ықпалымен пьесалар (сесагото) мен пантомималарда шарттылық өріс алды. Сахналық жүріс-тұрыс пен ойын түрлерінде, музыкалық сүйемел мен декорацияда, парик пен гримде (кумадори, 隈取り) шарттылық болды; мысалы, гримнің қызыл түсі әділдікті, ерлікті, ал көк түсі салқынқандылықты бейнеледі. Актерлік өнерде атадан балаға мирас ету дәстүрі қалыптасты. 18 ғасырдың 1-жартысында Итикава Дандзюро ҚҚ мен Савамура Содзюроның есімдері халық арасына кең тарады. 1758 жылы драматург Намики Седзо енгізген айналмалы сахнамен ханамити, яғни “гүл жолы” (көрермендер залынан сахнаға тартылған тақтайша көпір) – кабуки театрының елеулі жаңалығы болды. “Гүл жолын” актерлер пьесаның мазмұнына қарай “кіріп-шығу” үшін пайдаланды. Кабуки өнерінің шарықтап дамыған тұсы 18 ғасырдың 2-жартысы. Бұл кезде оның репертуарына дзерури деген марионетка театрының (аяцури-сибай) пьесалары енді. Қойылымда дзеруриге тән айтушы – әңгімеші сақталды, ол үш ішекті сямисэнаның сүйемелдеуімен әңгімесін жүргізді, актерлер пантомиманың көмегімен, кейіпкерлердің қозғалысын келтірді. Музыканың көмегімен күрес сахналары (татимавари) орындалды.
XVIII ғасырдың аяғында кабуки өнерінің орталық Киото мен Осакадан Эдоға көшірілді. Мұнда тарихи драмалармен (дзидаймоно, 時代物) қатар қала өмірінен жазылған тұрмыстық пьесалар (сэвамоно) қойылды. XIX ғасырдың 70-жылдары Жапониядағы әлеум. және саяси өзгерістер театр өнеріне жаңа талаптар әкелді. Соған байланысты тарихи шындықты бейнелейтін пьесалар легі пайда бола бастады. Жаңа тұрмыс салтты бейнелейтін пьесалар жазылып, тарихи драмалар (кацурэкимоно, 活歴物) қойылады. 1966 жылы Токиода мемлекеттік “Кокурицу гэкидзе” театры құрылды. Қазір кабуки актерлері “Сетику” және “Тохо” атты ірі екі кинокомпанияда, “Дзэнсиндза” театрында қызмет етеді. Кабуки театры гастрольдік сапармен Ресейде үш рет (1928, 1961, 1998) болды.
Сілтемелер
«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, IV том
Санат:Өнер
Солодянка (Гумбейка тармағы)
Солодянка — Ресейдегі өзен. Челябі облысы, Орынбор облысы, Башқұртстан Республикасы жер аумақтарынан ағып өтеді. Өзен сағасы Гүмбей өзенінің оң жағалауынан 82 км қашықтықта орналасқан. Өзен ұзындығы 15 км-ді құрайды.
Су реестрінің мәліметтері
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Калинин ауылдық округі (Ақмола облысы)
Калинин ауылдық округі – Ақмола облысы Жақсы ауданындағы әкімшілік бірлік.
Әкімшілік құрамы
Құрамына Калининское, Қалмақкөл, Моховое ауылдары кіреді. Орталығы – Калининское ауылы. Округ құрамында болған Глебовка ауылы 2006 жылы таратылған.
Халқы
2009 жылғы санақ қорытындысы бойынша округтегі халық саны 906 адамды құрайды.
Дереккөздер
Санат:Жақсы ауданы ауылдық округтері
Оливер Кромвель
thumb|right|Оливер Кромвель Кромвель(‘’Cromwell’’) Оливер (‘’25.4.1599, Хантингдон – 3.9.1658, Лондон’’) – ағылшынның мемлекеттік қайраткері. Интепенденттер (‘’протестантизм ағымын жақтаушылардың’’) көсемі болған. Англияның лорд-протекторы (1653). Ағылшын революциясы басталған кезде Кромвельдің шаруалардан құралған атты әскері король армиясына қарсы ұрыстарда ерекше табандылығымен көзге түсті. Темірдей берік тәртібі бар осы әскер кейіннен ағылшын парламентінің “жаңа үлгідегі” армиясының негізін құрды. Азамат соғысы кезінде (1644 – 48) Кромвель өзін талантты қолбасшы ретінде көрсетті. Король әскерін бірнеше рет талқандап, халық арасында үлкен беделге ие болды. Азамат соғысы аяқталғаннан кейін қауымдар палатасының мүшесі ретінде саяси күреске белсене араласты. Әскерге арқа сүйеп, корольді өлтіруге, монархия мен лордтар палатасын жойып, Англияны республика деп жариялауға жағдай жасады (1649). Бірақ, билікке келгеннен кейін жеке өзінің диктатурасын орнатуды көздеп, жаппай жазалау шараларын қолданды. Ирландиядағы ұлт-азаттық көтерілісін (1649 – 52) күшпен басып тастады, демокр. ағымның өкілдерін қуғындады (1649, 1651), 1653 ж. желтоқсанда Англия, Ирландия, Шотландияның лорд-протекторы болып тағайындалып, елде өзінің жеке билігін орнатты.
Дереккөздер
Санат:Тұлғалар
Салық жүйесі
Салық жүйесі - 1) бюджеттен тыс қорларды қаржыландыру үшін қолданылатын салықтардың, алымдар мен төлемдердің жиынтығы, сондай-ақ салықтарды белгілеу, өзгерту, күшін жою, оларды төлету шараларын қолдану, салықтық бақылауды жүзеге асыру, салық заңнамасын бұзғаны үшін жауапқа тарту және жауапкершілік шараларын қолдану қағидаларының, әдістері мен тәсілдерінің жиынтығы, сондай-ақ салық қатынастарын реттейтін салық қызметі органдарының жиынтығы; 2) елдегі салық caнау рәсімдерін реттейтін заңнамалық актілер мен заңнан туындайтын нормативтік актілердің жиынтығы; 3) елдегі салықтар мен алымдарды есептеу мен төлеудің институттық инфрақұрылымы.
Дереккөздер
Санат:Экономика Санат:Қаржы
IC 4009
IC 4009 — Canes Venatici шоқжұлдызында орналасқан * (жұлдыз) типті жұлдыз.
Ашылуы
Бұл нысан Индекс каталогтың түпнұсқа басылымының тізіміне енеді.
Сыртқы сілтемелер
IC 4009 Санат:Canes Venatici (шоқжұлдыз)
Губерния
250px|нобай|оңға|Ресейдің губернияларға бөлінуі Губерния - Ресейде болған әкімшілік - аумақтық бөліктің ең жоғарғы түрі. 18 ғасырда І Петр тұсында қалыптасты. 1708 жылы Ресей 8 губернияға бөлінді. (Петербург, Мәскеу, Архейгологород, Смоленск, Киев, Қазан, Азов, Сібір). Кейіннен жаңа губерниялар құрылып, басқару жүйесі жетілдіріліп отырды. Губернияны губернатор басқарды. 1917 жылғы Ақпан, Қазан революцияларынан кейін губерниялық бөлік сақталды. 1924 - 1929 жылдары КСРО-ны аудандастыруға байланысты губерниялық - аумақтық бөлік жойылып, оның орнына облыстар мен өлкелер, кейіннен округтар құрылды. Революциядан бұрын Қазақстанда 6 губерния (облыс) болды. 1854 ж. Семей, 1867 ж. Жетісу, Сырдария, 1868 ж. Ақмола, Торғай облыстары құрылды. 1928 ж. админ - аумақтық аудандастыру шаралары жүргізіліп, губерниялар, уездер, облыстар таратылды. Олардың орнына 13 округ, 193 аудан құрылды.
Сүрлемдік дақыл
Сүрлемдік дақыл - сүрлемге салынатын дақылдар. Сүрлемдік дақыл құрамында сүтқышқылды бактериялар ашытып, қажетті қышқылдық көрсеткішіне, яғни рН=4-4,2, дейін сүт қышқылының жиналуын қамтамасыз ететін қант мөлшері, азықтандыру терминімен айтқаңда - қант минимумы болуы керек. Кант минимумы бойынша дақылдар үшке бөлінеді: 1. Жеңіл сүрлемделетін дақылдар -құрамындағы қант мөлшері сүрлемдеуге қажетті қант минимумынан артық болады (жүгері, күнбағыс жатады); 2. Қиын сүрлемделетін дақылдар - құрамыңдағы қанты қажетті қант минимумына шамалас болады (бұршақ тұқымдастар көгі жатады); 3. Сүрлемделмейтін дақылдар - құрамындағы қанты қажетті қант минимумына жетпейді (қамыс, сабан секілді азықтар). Оларды сүрлемдеу үшін қантты азықтармен араластыру немесе сірне-мелясса секілді қант көзін қосу қажет.
Дереккөздер
Санат:Мал шаруашылығы
Лай суға май бітпес қой өткенге...
Абайдың 1895 ж. жазған өлеңі. Әрқайсысы 4 тармақты 7 шумақтан турады, көлемі 28-жол. Үлкен үміт күткен баласы Әбдірахманның өліміне байланысты шығарылған. Қараңғылық шырмауына шатылған елдің надандығына ыза болған ақын жан наласына сырын қапысыз қабылдар, айтса түсінер, ақылдасса ой бөлісер сүйікті ұлынан айрылу қайғысы қосылып, «берген бе тәңірім саған өзге туыс» деп мұңданады, ақын көңіл жайлауынан ел көшкендей болып құлазиды. Мағынасыз «бос қуыстай» дүниеден уақап таппай, «бір-ақ уыс» болып отырған ақын дінге иек артады. Қошы жоқ құлазыған көңіл күйін ғажап шыншылдық суретпен бейнелеп, шарасыз халін «халық», «махлүқ», «дәһрі», «ләмәкан» сияқты діни лексикамен бедерлейді. «Содан ары созерцание ретіндегі ойларын тере келіп, ақын өзінің наным женін толғайды. Болып еткен ауыр қазаларға жоғарыда танылмаған кейбір түңілу сарындары қосылып келіп, ыза мен қазадантуған бір алуан діншілдік ойлар, күйлер шығады» (Әуезов М. Шығ.жинағы, А., 1985, 20-т., 164-165-6.).
Абайдың діні - ақылдың, сыншыл ойдың діні. Тәңіріні тани алмай қор болатын шалалықты, мақсатсыз құр мүлгуді шенейді. Әрине, бұлай сынау - тәңіріне шек келтіру емес. «Түп иесін көксемей бола ма екен?» дей тұрып, тәңіріні іздеу, дінге сенудің өзі мейлінше ақылды, саналы болуы керектігін айтады. Өлең - осындай қарама-қайшы пікірге толы, драмалық қуаты күшті туынды. 11 буынды қара өлең ұйқасымен өрнектелген. Алғаш рет 1909 ж. Санкт-Петербургте жарық көрген «Қазақ ақыны Ибраһим Құнанбайүғылының өлеңі» атты жинақтажарияланды. Өлеңнің кейбір басылымдарында аздаған текстологиялық өзгерістер бар. Мүрсейіт қолжазбаларында 4-шумақтың 4-жолы «Талапты тағы да ойлап зор қылады» деп жазылса, 1909, 1939, 1957, 1977 жылғы басылымдарда «Талпынып тағы да ойлап зор қылады» болып басылған. Ал 1933, 1939 жылғы жинақтарда 7-шумақтың 1-жолы «Өмір жолы - тар соқпақ, бір иілген жақ» түрінде берілсе, 1909, 1957, 1977 жылғы жинақтарда Мүрсейіт қолжазбаларына сәйкес «Өмір жолы тар соқпақ, бір иген жақ» - деп өзгертілген. Өлең өзбек, қырғыз, тәжік, түрікмен, қарақалпақ тілдеріне аударылған.
Дереккөздер
Санат:Абай энциклопедиясы
Брезолетт
Брезолетт (Bresolettes) — Франциядағы коммуна. Төменгі Нормандия аймағына қарасты Орн департаментінде орналасқан. Мортань-о-Перш округінің құрамына енеді. Алып жатқан жер аумағы 5,84 км² шамасында.
Коммунаның INSEE коды — 61059, пошта индексі — 61190.
Демографиясы
2009 жылғы мәліметтер бойынша тұрғындарының саны 17 адамды құрады. Халық тығыздығы — 2,91 адам/км².
Тұрғындарының жас шамасы және жынысы бойынша құрамы (2006) :
Сыртқы сілтемелер
Санат:Орн департаментінің коммуналары
541 жыл
Туғандар
Тағы қара: Санат:541 жылы туғандар
Қайтыс болғандар
Тағы қара: Санат:541 жылы қайтыс болғандар
Түсініктемелер
*
Ильтасадум
Ильтасадум — патшалар тізімінде Киш I династиясының 21-ші басқарушысы ретінде танылатын Шумер тарихи аймағындағы Киш қала-мемлекетінің басшысы.
Ильтасадумның ізашары Илькуммен арасындағы байланыс туралы ақпарат жоқ. Оның басқару уақыты б. з. д. XXVIII ғасырға жатуы мүмкін. Патшалар тізімінде басқа патшалардікіндей, Ильтасадумның да басқару ұзақтығы шындыққа жанаспайды — 1200 жыл;
Сілтеме
Санат:Шумер хандары
Сен-Совер-де-Жинесту
Сен-Совер-де-Жинесту (Saint-Sauveur-de-Ginestoux) — Франциядағы коммуна. Лангедок-Руссильон аймағына қарасты Лозер департаментінде орналасқан. Манд округінің құрамына енеді. Алып жатқан жер аумағы 22,14 км² шамасында.
Коммунаның INSEE коды — 48182, пошта индексі — 48170.
Демографиясы
2009 жылғы мәліметтер бойынша тұрғындарының саны 64 адамды құрады. Халық тығыздығы — 2,89 адам/км².
Тұрғындарының жас шамасы және жынысы бойынша құрамы (2006) :
Сыртқы сілтемелер
Санат:Лозер департаментінің коммуналары
Нарын көшесі (Астана)
Бұрынғы атауы Коммунистический көшесі. Нарын көшесі Алмалық көшесінен басталып, Ардагер көшесінде аяқталады. Ұзындығы - 613,2 м.
Сыртқы сілтемелер
Санат:Астана көшелері
Төрттік одақ
ТӨРТТІК ОДАҚ – Түркия, Болгария, Германия және Австро–Венгрия арасында 1915 жылы қыркүйекте жасалған одақ.
Тарихы
Болгария үкіметі 1914 жылы шілдеде бейтараптық сақтайтындығын жариялағанымен, тамыздың басында Германия мен Австро–Венгрияны қолдайтындығын білдірді. Болгарияны өз жағына тартпақ болған Антанта болгар буржуазиясының басқыншылық талабын Сербия есебінен орындауға мүмкіндіктері болмағандықтан, Болгария өзінің ақырғы шешімін 1-дүниежүзілік соғыстың нәтижелеріне байланыстырды. Орыс армиясының жеңіліске ұшырауы нәтижесінде Галицияны, Польшаны, Литваны және Беларусьтің біраз бөлігін Германия мен оның одақтастары басып алды. Бұл жағдайлар Болгарияның орта-еуропалық мемлекеттер жағына шығуына түрткі болды. Осының нәтижесінде 1915 жылы 3 қыркүйекте Түркия мен Болгария арасында, ал 6 қыркүйекте Болгария, Германия және Австро–Венгрия арасында одақтық шарттарға қол қойылды. 1-дүниежүзілік соғыста Германияның жеңілуіне байланысты одақ келісімінің күші жойылды.
Сілтеме
Санат:Тарих
Монфрен
Монфрен (Montfrin) — Франциядағы коммуна. Лангедок-Руссильон аймағына қарасты Гар департаментінде орналасқан. Ним округінің құрамына енеді. Алып жатқан жер аумағы 15,29 км² шамасында.
Коммунаның INSEE коды — 30179, пошта индексі — 30490.
Демографиясы
2009 жылғы мәліметтер бойынша тұрғындарының саны 3048 адамды құрады. Халық тығыздығы — 199,35 адам/км².
Тұрғындарының жас шамасы және жынысы бойынша құрамы (2006) :
Сыртқы сілтемелер
Санат:Гар департаментінің коммуналары
Метасоматоздық граниттену
Метасоматоздық граниттену — реакциялық және диффузиялық типті кремнийлі-сілтілі метасоматоздық орын басу процесінде таужыныстардың балқымай граниттенуі. Метасоматоздық граниттену қуыстық-диффузиялық, инфильтрациялық жоне иондық-диффузиялық типті метасоматоз процесімен байланысты жүреді. Метасоматоздық граниттенуде Лингреннің көлем тұрақтылық ережесі жер қыртысының үстіңгі бөліктерінде таужыныстардың серпімді деформациясы жағдайында ғана сақталады.
Дереккөздер
Санат:Геология
Киев ауылдық округі (Ақмола облысы)
Киев ауылдық округі – Ақмола облысы Жақсы ауданындағы әкімшілік бірлік.
Әкімшілік құрамы
Құрамына Киевское ауылы кіреді. Орталығы – Киевское ауылы.
Халқы
2009 жылғы санақ қорытындысы бойынша округтегі халық саны 734 адамды құрайды.
Кампус-Новус-Паулиста
Кампус-Новус-Паулиста (Campos Novos Paulista) — Бразилиядағы муниципалитет, Сан-Паулу штатында орналасқан. Ассис мезорегионының құрамдас бөлігі болып табылатын Асис экономика-статистикалық микрорегионының құрамына кіреді.
Киев ауылдық округі (Ақмола облысы)
Дереккөздер
Санат:Жақсы ауданы ауылдық округтері
Кампус-Новус-Паулиста
Санат:Сан-Паулу елді мекендері
Жартас сұлыкеші
Жартасшыл сұлыкеш (Emberiza buchanani) — бақ сұлыкешіне өте ұқсас, бірақ тек қана жабық қауырсындарында сары түстің болмауынан ерекшеленетін құс.
Биологиялық сипаттама
Аталығының әуені - сұлыкештерге негіздес және оңай танылады. Ұялар тастарға жасырылып, жерге салынады. Салындыдағы 4-5 қоңыр теңбілді көгілдір жұмыртқаларды аналығы басады. Ұялау өмірінің дағдысы егжей-тегжейлі аз зерттелген.
Таралуы
Оңтүстік, Шығыс және Орталық Қазақстанның таулы өңірлерінде қоныстанады. Сусымалы және үйінді тастары бар жартастар беткейін ұнатады. Биік тауларда, мысалы, Тәңіртауда теңіз деңгейінен 3000 м жоғары кездеседі. Жартасшыл сұлыкеш әсіресе қазақ ұсақшоқылары типтес қүрғақ климатта, аласа тауларда көп болады. Бізде бар болғаны жарты жыл - сәуірден қыркүйекке дейін ғана болады, Үндістанда қыстайды.
Дереккөздер
Санат:Сарыторғайлар Санат:Еуразия құстары
Америка Құрама Штаттары елтаңбасы
АҚШ Үлкен мөрі (Great Seal of the United States) — Америка Құрама Штаттарының үкіметі шығарған құжаттардың шынайылығын растау үшін пайдаланылатын мемлекеттік елтаңба. АҚШ Мемлекеттік хатшысы, үлкен мөрдің ресми сақтаушысы болып саналады. Үлкен мөрді Вашингтонда Мемлекеттік департаментінің көрме залында көре аласыз. Мөрдің алдыңғы беті юаспасөзде баспасөзде жиі Құрама Штаттарының эмблемасы деп аталады.
Әдеттегі мөрдің тек бір жағы болады, ал АҚШ Үлкен мөрінің ерекшелігі, оның екі тең бетінің болуы.
Дереккөздер
Санат:АҚШ мемлекеттік рәміздері Санат:Мемлекеттік елтаңбалар
Сестас
Сестас (Cestas) — Франциядағы коммуна. Аквитания аймағына қарасты Жиронда департаментінде орналасқан. Бордо округінің құрамына енеді. Алып жатқан жер аумағы 99,57 км² шамасында.
Коммунаның INSEE коды — 33122, пошта индексі — 33610.
Демографиясы
2009 жылғы мәліметтер бойынша тұрғындарының саны 16409 адамды құрады. Халық тығыздығы — 164,8 адам/км².
Тұрғындарының жас шамасы және жынысы бойынша құрамы (2006) :
Сыртқы сілтемелер
Санат:Жиронда департаментінің коммуналары
Роберт Виттек
Роберт Виттек (Róbert Vittek; 1 сәуір 1982, Братислава, ЧССР) — словакиялық футболшы, шабуылшы. Словакия Ұлттық футбол құрамасының әлем чемпионаттарындағы тұңғыш голының авторы. 2010 жылғы әлем чемпионатына қатысып, бірінші турда Жаңа Зеландия қақпасына бір гол енгізді. Үшінші турда Италия қақпасына екі гол соғып, құраманың 1/8 финалға шығуына көмектесті.
1/8 финалда Нидерланд қақпасына бір гол соқты, бірақ Словакия 1:2 есебімен ұтылып қалды. Жалпы турнирдегі Словакияның бес голының төртеуін Виттек енгізді.
Карьерасы
"Слован" (Братислава) клубының түлегі. 2003 жылға дейін осы клубтың намысын қорғап, 2003 жылы Германия екінші бундеслигасындағы "Нюрнбергке" ауысты. 2004 жылы жазда клубпен бірге Германия бірінші Бундеслигасына жолдама алды.
2008-10 жылдары "Лилль" клубында доп тепті.
Одан кейінгі жылдары Түркия клубтарында ойнады ("Анкарагүджү", "Трабзонспор"), 2013 жылы туған клубы "Слованға" оралды.
Командалық
«Нюрнберг»
Сілтемелер
Санат:Словакия футболшылары Санат:Словакия Ұлттық футбол құрамасының ойыншылары Санат:Нюрнберг ФК ойыншылары Санат:Слован Братислава ФК ойыншылары Санат:Лилль ФК ойыншылары Санат:Анкарагүджү ФК ойыншылары Санат:Трабзонспор ФК ойыншылары Санат:Дебрецен ФК ойыншылары
Жоппекур
Жоппекур (Joppécourt) — Франциядағы коммуна. Лотарингия аймағына қарасты Мёрт және Мозель департаментінде орналасқан. Брие округінің құрамына енеді. Алып жатқан жер аумағы 6,98 км² шамасында.
Коммунаның INSEE коды — 54282, пошта индексі — 54620.
Демографиясы
2009 жылғы мәліметтер бойынша тұрғындарының саны 141 адамды құрады. Халық тығыздығы — 20,2 адам/км².
Сүт сарысуы
Сүт сарысуы - ірімшік, казеин, сүт ақуызын, сары ірімшік дайындағанда, сүттің бастапкы салмағынан 75-80% алынатын жанама өнім. Сүттің құрғақ затының 50% сүт сарысуына ауысқанда, әрбір коректік заттардың ауысу үлесі мынадай: май 10-22%, ақуыз 20-25, лактоза 85-95, минералдық заттар 55-65%. Сары су құрамында барлық суда еритін витаминдер бар, калориясы 237 ккал. Яғни сүт сарысуының биологиялық құндылығы өте жоғары, осы себептен де оны әр түрлі сүт тағамдарын жасауда пайдаланады.
Дереккөздер
Санат:Мал шаруашылығы
Миловская
Миловская — Ресейдегі өзен. Орлов облысы, Тула облысы, Калужа облысы жер аумақтарынан ағып өтеді. Өзен сағасы КАС/ЕДІЛ/2231/1303/116/75 орналасқан. Өзен ұзындығы 14 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Ока су алабы өңіріне жатады, өзеннің сушаруашылық бөлігі — Ока Орёл қаласынан Белёв қаласына дейін. Өзен саласы — Мокшыге қосылу құйылысына дейінгі Ока тармағының су алаптары, өзен алабы — Ока.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Ресей өзендері
Ибн Баттута
Әбу Абдаллаһ Мұхаммед Ибн Баттута (24.2.1304, Танжер қ. — 1377, Фес қ. қазіргі Марокко) – араб саяхатшысы. Оның Қырым мен Алтын Орда иеліктерінде болып, жазған мақалалары, Өзбек ханның сарайы туралы хабарламалары түрік халықтарының тарихы үшін өте құнды деректер. Ол 30 жыл бойы саяхат жасаған (1323—53). Арабияда (Сауд Арабиясы түбегінде), Египетте, Иранда, Кіші Азия түбегінде, Орталық Азия мен Ауғанстанда, Үндістанда, Индонезияда, Қытайда, Суданда, Испанияда, Қырым мен Ресейде болған. Оның Қырым мен Алтын Орда иеліктерінде болғаны туралы мақалалары, Өзбек ханның сарайы туралы хабарламалары түрік халықтарының тарихы үшін өте құнды деректер. Деректердің бірінде Өзбек ханның әйелі грек ханымына еріп Константинополь қ-на барған сапары жайлы және саяхатшының сол қаланы толық баяндағаны жазылады. Батуттаның Иранға жасаған саяхаты жөніндегі әңгімесі Хулагу әулеті билеген Иранның жағдайын көрсетеді. Үндістанда болғанын түгел суреттеп жазған еңбегі (ол Дели сұлтаны Мұхаммед Тұғлақтың сарайы жанында сот болып қызмет істеген) ерекше назар аударарлық. Одан кейін ол мұсылман Испаниясында (1349 — 52) болды. Оның 1352 — 53 ж. Батыс және Орталық Суданға жасаған саяхаты туралы есебі өте бағалы. Батутта Мали мемлекетін және Батыс Африканың оған жапсарлас жатқан өлкелерін тұңғыш рет (Еуропа саяхатшыларына дейін) түбегейлі баяндап берді. Өмірінің аяғына дейін ол Мароккода тұрған.
Жасаған саяхаты туралы
«Ибн Баттута саяхаты туралы» кітап XIV ғ. жазылды және көптеген тілдерге тәржімаланды. Онда автордың Еуропаға, Азия мен Африкаға жасаған көптеген сапарлары туралы шынайы мәліметтері жинақталған еді. Шығыс Африкаға жасаған жорығы оны үлкен әсерге бөледі. Персия, Сирия мен Кіші Азияны сайрандағаннан кейін ол Қара теңізді кесіп өтті, және құрлықпен жүріп отырып, Еділ бойына жетті. Ибн Баттута Еділ бойымен Кама өзені сағасына көтерілді, мұндағы Бұлғар қаласында Алтын Орданың маңызды сауда орталығы орналасқан. "Түнек елінде" елтірімен сауда жасау пысық көпес үшін қауіпті әрі табысы аз болып көрінді, сөйтіп ол әрі қарай солтүстікке жүріп кетті. Келесі жылдары Ибн Баттута Орта Азия мен Үндістанға сапар шекті. Үндістанда ол сегіз жылға таяу тұрды. 1342 ж. үнді сұлтаны оны Қытайға жөнелтті, бірақ бұл саяхаттың сәті түспеді. Кейінірек Мальдив аралдарындағы билеушінің қолындағы қызметінен кейін ол Цейлонға жетті және ақырында Қытайдан бір-ақ шықты. 1349 ж. Ибн Баттута Цейлон, Арабия мен Мысыр арқылы Отанына оралды, бірақ оның саяхаты осымен тәмәм болмады. Испанияда аялдағаннан кейін қайтадан Африкаға жолаушылап, құпия Тимбукту қаласына (Мали) келді. Ол 1352 ж. жолға шықты. Бұл қажырлы арабтың өміріндегі ең ірі сапары болатын. Малиге бағыт ала отырып, ол Сахара шөлін кесіп өтті. Жол қиындыққа толы болды, шөл далада қарақшылар торып жүрді, сондықтан саяхатшы керуенге қосылды. Керуен Тагазда алғаш үйлер тұз бен түйенің көн терісінен тұрғызылған. Жолаушылар өздерімен он күнге есептеп, су қорын алып жүрді. Тасаралыға дейінгі жол көп күнге созылды. Содан соң жаңа қормен Валатаға дейін жетті. Баттута Малиге аяқ басқаннан кейін, Нигер өзеніне дейін тағы жүрді. Тәуекелге бас тігуге тура келді, дегенмен Ибн Баттута бай Мали шаһары Тимбуктуды тапты және Сулеймен патшамен дидарласты. Ибн Баттута елуге келгеннен кейін, туған жері Танжерге қайтып оралды және өзінің бастан кешірген таңғажайып саяхаты мен сапарларын кітапқа түсіртті.
Дереккөздер
Санат:1304 жылы туғандар Санат:Мұсылман географтар Санат:Марокко жазушылары Санат:1369 жылы қайтыс болғандар Санат:Араб саяхатшылары
Бремен (Кентукки)
Бремен (Bremen) — Кентукки штатының Мухленберг округіне жататын АҚШ қаласы.
Қала тұрғындарының саны 365 адамды құрайды. Алып жатқан жер аумағы 1.6 км² шамасында. FIPS коды — 21-09406.
Қымыз дайындау
Қымыз дайындау - (кумысоделие) - бие сүтін ашытып қымыз жасау ісі мен технологиясы. Қазіргі уақытта қымыз дайындаудың бір-бірінен біршама айырмашылығы бар екі технологиялық тәсілі қолданылады. Бірінші, кең тараған дәстүрлі тәсіл бойынша, әуелі қымыздың алғашқы ашытқысын, яғни қымыз қорын, дайындайды. Оны бие сүтіне сүр қазының қабырғасын, сүр жаяның жұлынды сүйемін не малта салып, болмаса ашыған көженің суын қысып бөлек ашытып алады. Содан кейін қымыз ашытатын ыдыстағы (сабадағы, торсықтағы, ағаш күбідегі) осы қорды сарықпай, биенің жылы сүтін саумалдап, жаңғыртып отырады. Жаңа сүт құйған сайын 20-30 минуттей пісіп, жаңа сүт пен қорды мұқият араластырып, ашуын басып отырады. Көп сапыру арқылы қымызға ауа көп сіңіріліп, ашыту барысы өрістейді. Қымыз тәулігінде толық жетіледі. Дәстүрлі қымыз дайыңдауда қымыз ашытатын ыдысқа үлкен мән беріледі. Қымыз әдетте, арнайы әдіспен соғымға сойылған семіз жылқының терісінен тігіліп, өңделіп, ысталған сабада, торсықта немесе қарағайдан, басқа да ағаштан жасалған күбіде ашытылады. Екінші, соңғы кезде сүт өңдеу зауыттарында қолданылып жүрген қымыз дайындаудың өнеркәсіптік тәсілі. Бұл әдіс бойынша арнайы ашытқыларды 20-24 Цельсий градусына дейін жылытып, үстіне қышқылдығы 6 Тернер градусынан аспаған бие сүтін қосып, мұқият араластырылады. Бұл қоспа күбі тәріздес емен ыдыстарда 2-3 сағат тұрғаннан кейін тағы 1 сағат бойы мұқият араластырылады. Содан соң 0,5 литрлік шөлмектерге құйылып, ауа жіберместей жабылған күйде жылылығы 20-22 Цельсий градусыңдағы жылы бөлмеде 30-40 минут ұсталып, 10-14 сағат бойында 4-6 Цельсий градусына дейін суытылады. Осы уақытта қымыз толық жетіліп, ішуге дайын болады.
Дереккөздер
Санат:Мал шаруашылығы
NGC 3390
NGC 3390 — Гидра шоқжұлдызында орналасқан Sb типті галактика.
Жаңа жалпы каталогтың түпнұсқа басылымының тізіміне енеді.
Сыртқы сілтемелер
Санат:NGC нысандары Санат:Гидра (шоқжұлдыз)